"Иара зегь реиҳа игәҭыхақәа иреиҳан, шьыжьы, ирепортиор аашьҭыхны, ахҭыс дуқәа ахьеилашуаз аҿы днеины аусура аиҿкаара, зыԥсы ҭоу аиҿцәажәара анҵара. Уи иара изы иреиҳау хықәкын. Насыԥ змаз журналистын ҳәа исыԥхьаӡоит, избанзар уи ихықәкы ҽнакгьы дацәхьаҵны дҟамлацызт, ҽнакгьы ипринципқәа еилеимгеит. Иара аиаша шибоз, аԥсҭазаара шибоз, даҽа цыфак ацҵаны, жәа ԥшӡак ацҵаны зныкгьы имҳәеит. Ажәлар рыԥсҭазааратә иашара аиҭаҳәара азы аибашьра дазхиан", - ҳәа азгәеиҭеит Ҳашыг.
Семион Адлеиба - Аԥсны зҽаԥсазтәыз ажурналист, аорден "Ахьӡ-аԥша" III аҩаӡара акавалер, "Агәымшәараз" амедал занашьоу. Аԥсуа радио аҿы репортиорс аус иухьан 50 шықәса инареиҳаны.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.
Иара убас шәаԥхьар ҟалоит: